wickkiey/tamil-wikipedia-chunked huggingface dataset:
# சைவ சமய மடங்கள்

## மடத்து ஞானபீடங்கள்

- திருவாவடுதுறை ஆதீனம்
:சித்தர் சிவபிரகாசரின் மாணாக்கர் நமச்சிவாயர் 14-ஆம் நூற்றாண்டில் இதனைத் தோற்றுவித்தார்.  
- காஞ்சி ஞானப்பிரகாசர் மடம்
:சீர்காழி சிற்றம்பல நாடிகள் என்பவரின் மாணாக்கர் 14-ஆம் நூற்றாண்டில் இதனைத் தோற்றுவித்தார்.  
- திருவையாறு செப்பறை மடம் என்னும் பீடம்
:இதனை மச்சுச் செட்டியார் என்னும் மச்சுக்கறை வணிக யோகி திருவையாற்றில் நிறுவினார். இந்தச் செட்டியார், சந்திரசேகரன் என்னும் பிராமணனுக்கு ஞானம் வழங்கியவர். இந்தச் சந்திரசேகரன் வழியில் திருவையாறு சாமிநாத தேசிகர் முதலான 15 ஆசாரியர் தலைமை பூண்டு ஒரு பீடம் (அறக்கட்டளை) நிறுவி மடத்தைப் பேணிவந்தனர்.
:இவர்களில் சந்திரசேகரன் தவிர பிறர் இல்லறம் பேணிய வேளாளர்கள்.
:இந்த ஒரு மடத்தைத் தவிர பிற மடங்கள் (ஆதீனம், பீடம்) துறவு பூண்டவர்களையே தலைவர்களாகக் கொண்டிருந்தன  
- வேளாக்குறிச்சி மடம்
:பழுதைக்கட்டி சம்பந்த முனிவர் அவரிடம் ௨பதேசம் பெற்றவர் காவை அம்பலநாத சுவாமிகளாவர். காவை அம்பலநாத சுவாமிகளிடம் ௨பதேசம் பெற்றவர் சத்திய ஞான பண்டாரம். இவர்களின் தீட்சா நாமம் சத்திய ஞானதேசிக தீர்க்கதரிசினிகள். இவர்கள் தி௫நெல்வேலி மாவட்டம் அம்பாசமுத்திரம் வேளை நகர் எனும் வேளாக்குறிச்சியில் தாமிரவ௫ணி நதிக்கரையில் வேளாக்குறிச்சி ஆதீனத்தை நிறுவியவர்கள்  
- தருமை ஆதீனம்
:சிற்றம்பல நாடிகள் பரம்பரையில் 5-ஆவது சீடர் கமலை (சீர்காழி) ஞானப்பிரகாசர் . கமலை ஞானப் பிரகாசரின் மாணாக்கர் குருஞான சம்பந்தர் தருமபுர ஆதீனத்தை 16-ஆம் நூற்றாண்டில் தோற்றுவித்தார்.  
- காசித்திருமடம், திருப்பனந்தாள்
:காசித்திருமடம் குமரகுருபரர் அவர்களால் முதலில் காசி நகரில் துவங்கப்பட்டது. திருப்பனந்தாளில் அதன் கிளைமடம் 1720ல் நிறுவப்பட்டது. நாளைடைவில் திருப்பனந்தாளில் இருந்த கிளைமடம் தலைமையிடமாக மாறிற்று  
- துழாவூர் மடம்
:கமலை ஞானப்பிரகாசரின் மற்றொரு மாணாக்கர் நிரம்ப அழகிய தேசிகர் இந்த மடத்தைத் தோற்றுவித்தார்.
- தருமை ஆதீனம்
- தருமபுர ஆதீன பரம்பரை
- திருவாவடுதுறை ஆதீனம்
- திருவாவடுதுறை ஆதீன பரம்பரை
- மதுரை ஆதீனம்
- மயிலம் பொம்மபுர ஆதீனம்
- வேளாக்குறிச்சி ஆதீனம்
- திருவண்ணாமலை ஆதீனம், குன்றக்குடி
- சூரியனார்கோயில் ஆதினம், சூரியனார்கோயில்
- தொண்டைமண்டல ஆதினம், காஞ்சிபுரம்
- செங்கோல் ஆதினம், பெருங்குளம்
- நாச்சியார்கோவில் ஆதீனம், நாச்சியார்கோவில்
- வரணி ஆதீனம், வேதாரண்யம்
- வள்ளலார் ஆதினம், சீர்காழி
- சொர்க்கப்புர ஆதீனம், அம்பர்மாகாளம்
- ஆகமசிவப்பிரகாசர் ஆதீனம், சிதம்பரம்
- தாயுமானவ ஸ்வாமிகள் ஆதினம், அன்னப்பன்பேட்டை
- நீலப்படி ஆதினம்
- இராமேச்சர ஆதினம்
- கோவிலூர் ஆதீனம்
# லூனா 3

**லூனா 3 ** (Luna 3 அல்லது E-2A தொடர்) நிலாவை நோக்கி ஏவப்பட்ட சோவியத் ஒன்றியத்தின் லூனா திட்டத்தின் மூன்றாவது விண்கலமாகும். இதற்கு முன்னர் பார்த்திடாத நிலவின் பகுதிகளைப் புகைப்படமெடுத்தது இவ்விண்கலம். இவ்விண்கலத்தின் வடிவம் நீள்வட்ட வடிவமாகும். 130 செ.மீ நீளமும் 120 செ.மீ விட்டமும் உடையது. இவ்விண்கலம் 1959 ஆம் ஆண்டு அக்டோபர் 4 ஆம் தியதி ஏவப்பட்டது. இதன் எடை 278.5 கிலோகிராம் ஆகும். அக்டோபர் 6, 1959 அன்று நிலவுக்கு மிக அண்மையில் 6.200 கிலோமீட்டர் தொலைவில் சென்று புகைப்படம் எடுத்தது. நிலவின் மறுபுறத்தில் வடக்குத் தெற்காகப் புகைப்படமெடுத்து பூமிக்குத் திரும்பும் போது இதன் வட்டப்பாதை நிலவின் ஈர்ப்புவிசையால் பாதிக்கப்பட்டது. அக்டோபர் 7, 1959 அன்று 40 நிமிடங்களில் 29 புகைப்படங்களை இவ்விண்கலம் எடுத்தது.
# லூனா 3

## இதையும் பார்க்கவும்

லூனா 2
# யதுராய உடையார்

**ஆதி யதுராய உடையார்** அல்லது **ராஜா விஜய ராஜ் உடையார்** (1371- 1423), மைசூரின் முதல் மன்னராக 1399 முதல் 1423 வரை இருந்தவர்.  
ஆதி யதுராய உடையார் தளவாய் மாரா நாயக்க என்பவரால் ஆட்சி அதிகாரத்திற்காகக் கருகஹள்ளி என்ற இடத்தில் கொல்லப்பட்டார்.
# முதலாம் திம்மராச உடையார்

**இராஜா அப்பண்ண திம்மராஜ உடையார்** அல்லது **முதலாம் திம்மராஜ உடையார்** (1433 - 1478) மைசூரின் மன்னராக 1459 முதல் 1478 வரை இருந்தவர்.
இவர் மைசூர் மன்னராக இருந்த முதலாம் சாமராஜ உடையாரின் மகனாவார். தனது தந்தையின் மரணத்திற்குப் பிறகு பட்டத்திற்கு வந்தார். இவர் 1478 இல் இறந்தார்.
# நிலையப்பட்டி

**நிலையப்பட்டி** புதுக்கோட்டை மாவட்டம், இலுப்பூர் தாலுகா, புல்வயல் ஊராட்சியில் சுமார் 250 குடும்பங்களும் 1200 க்கும் மேற்பட்ட மக்கள் தொகையையும் கொண்ட ஒரு கிராமம் ஆகும். இங்கு விவசாயம் முதன்மைத் தொழிலாகச் செய்யப்பட்டு வருகின்றது. மேலும் கால்நடை வளர்ப்பு வாயிலாகவும் இக்கிராம மக்கள் வருமானம் ஈட்டுகின்றனர்.
# நிலையப்பட்டி

## தொழில்

விவசாயம் பெரும்பாலும் குளத்துப் பாசனங்களையே நம்பி உள்ளது. கிணற்று நீர் பாசனமும் நடைமுறையில் உள்ளது. கிணறுகள் பெரும்பாலும் மின் விசைப்பொறியாகவும் (மோட்டார்), டீசல் இயந்திரமாகவும் உள்ளன. மிக முக்கியமான ஆதாரமாக இருந்து வருவது வெள்ளாற்று பாசனமே. இந்த ஆறு மீனவேலி என்ற இடத்திலிருந்து ஆரம்பிக்கின்றது.
# திருப்பாம்புரம் நடராஜசுந்தரம் பிள்ளை

**திருப்பாம்புரம் நடராஜசுந்தரம் பிள்ளை** (1869 – 1938) தமிழகத்தைச் சேர்ந்த நாதசுவர இசைக் கலைஞராவார்.
# திருப்பாம்புரம் நடராஜசுந்தரம் பிள்ளை

## பிறப்பும், இசைப் பயிற்சியும்

1869 ஆம் ஆண்டு டிசம்பர் 15 அன்று பிறந்த நடராஜசுந்தரம் பிள்ளையின் பெற்றோர்: சுவாமிநாத பிள்ளை – பரிபூரணத்தம்பாள். நடராஜசுந்தரமும் அவரது தம்பி சிவசுப்பிரமணியமும் இஞ்சிக்குடி குமரப்பிள்ளையிடம் நாதசுவரம் கற்றனர். அதன்பிறகு சகோதரர்கள் இருவரும் உமையாள்புரம் துரைசுவாமி ஐயர், சாத்தனூர் பஞ்சநதய்யர் ஆகியோரிடம் கீர்த்தனைகளைக் கற்றுக் கொண்டனர்.
# திருப்பாம்புரம் நடராஜசுந்தரம் பிள்ளை

## இசை வாழ்க்கை

கச்சேரியில் இரு நாதசுவரங்களை இணைந்து வாசிக்கும் வழக்கத்தைக் கொண்டுவந்தவர்கள் திருப்பாம்புரம் நடராஜசுந்தரம் பிள்ளை – சிவசுப்பிரமணிய பிள்ளை சகோதரர்கள் ஆவர்.  
புகழ்பெற்ற தவில் கலைஞர்களான ஸ்ரீவாஞ்சியம் கோவிந்தப் பிள்ளை, மன்னார்குடி பல்லுப் பக்கிரிப் பிள்ளை, அம்மாப்பேட்டை பக்கிரிப்பிள்ளை, வழிவூர் முத்துவீர் பிள்ளை ஆகியோர் இச்கோதரர்களுக்கு தவில் வாசித்துள்ளனர்.  
தீட்சிதர் கீர்த்தனைகளில் 50 பாடல்களை *தீட்சிதர் கீர்த்தனப் பிரகாசிகை* எனும் பெயரில் நூலாக நடராஜசுந்தரம் பிள்ளை வெளியிட்டார். முறையான பாட அமைப்பினை இந்த நூல் கொண்டிருந்தது.  
பிரபல புல்லாங்குழல் கலைஞர் திருப்பாம்புரம் சுவாமிநாத பிள்ளை, நடராஜசுந்தரத்தின் மூத்த மகனாவார்.
# திருப்பாம்புரம் நடராஜசுந்தரம் பிள்ளை

## மறைவு

1903 ஆம் ஆண்டு நவம்பர் 16 அன்று நடராஜசுந்தரம் பிள்ளை காலமானார்.
# இரண்டாம் சாமராச உடையார்

**இரண்டாம் சாமராச உடையார்** (1463 - 1513) என்பவர் மைசூரின் மன்னராக 1478 முதல் 1513வரை இருந்தவர்.
இவர் மைசூர் மன்னரான முதலாம் திம்மராஜ உடையாரின் மகனாவார். தன் தந்தையின் மரணத்திற்கு பிறகு 1478 இல் பட்டத்திற்கு வந்தார். இவர் 1513 இல் இறந்தார்.
# மூன்றாம் சாமராச உடையார்

**மூன்றாம் சாமராச உடையார்** (29 செப்டம்பர் 1492 - 17 பிப்ரவரி 1553) இவர் மைசூரின் மன்னராக 1513 முதல் 1553வரை இருந்தவர்.
இவர் மைசூர் மன்னர் இரண்டம் சாமராச உடையாரின் மகனாவார் இவரின் தந்தையின் மரணத்திற்கு பிறகு 1513 இல் பட்டத்திற்கு வந்தார். இவர் 17 பிப்ரவரி 1553 இல் இறந்தார்.
# இரண்டாம் திம்மராச உடையார்

**இரண்டாம் திம்மராச உடையார்** என்பவர் மைசூரின் மன்னராக 1553 முதல் 1572 வரை இருந்தவர்.
இவர் மைசூர் மன்னர் மூன்றாம் சாமராச உடையாரின் மூத்த மகனாவார். இவரின் தந்தையின் மரணத்திற்கு பின் பெப்ரவரி 1553 இல் பட்டத்திற்கு வந்தார். இவர் 1572 இல் இறந்தார்.
# நான்காம் சாமராச உடையார்

**நான்காம் சாமராச உடையார்** (25 சூலை 1507 - 9 நவம்பர் 1576) என்பவர் மைசூரின் மன்னராக 1572 முதல் 1576 வரை இருந்தவர்.
இவர் மைசூர் மன்னர் மூன்றாம் சாமராச உடையாரின் இளைய மகனாவார். இவர் தனது அண்ணனின் மரணத்திற்கு பிறகு பெப்ரவரி 1572 இல் பட்டத்திற்கு வந்தார். இவர் 1576 இல் இறந்தார்.
# சிறீரங்கம் கண்ணன்

**சிறீரங்கம் கண்ணன்** (Srirangam Kannan) இந்தியாவின் தமிழ்நாட்டைச் சேர்ந்த மோர்சிங் கலைஞர் ஆவார். 1952 ஆம் ஆண்டு மே மாதம் 5 ஆம் நாளன்று இவர் பிறந்தார்.
# சிறீரங்கம் கண்ணன்

## பிறப்பும், இசைப் பயிற்சியும்

கண்ணன், சிறீரங்கத்தில் இசைப் பாரம்பரியமற்ற குடும்பத்தில் பிறந்தவர். பெற்றோர்: கே. சத்தியமூர்த்தி – கமலம்.  
வாய்ப்பாட்டுக் கச்சேரி ஒன்றில் புதுக்கோட்டை எஸ். மகாதேவன் வாசித்த மோர்சிங் இசை 19 வயது கண்ணனைக் கவர்ந்தது. அவரிடம் மோர்சிங் வாசிக்கும் கலையைக் கற்க மாணவராகச் சேர்ந்த கண்ணன், ஆசிரியரின் அறிவுரையின்படி கஞ்சிரா, மிருதங்கம் வாசிக்கவும் கற்றார்.
# சிறீரங்கம் கண்ணன்

## பெற்ற விருதுகள்

- கலைமாமணி விருது
# சிறீரங்கம் கண்ணன்

## இறப்பு

மோர்சிங் வாத்திய கலைஞர் சிறீரங்கம் கண்ணன் 2024 ஆம் ஆண்டு செப்டம்பர் மாதம் 20 ஆம் தேதியன்று தன்னுடைய 72 ஆவது வயதில் காலமானார்.,
# முதலாம் இராச உடையார்

**முதலாம் இராச உடையார்** (2 சூன் 1552 - 20 சூன் 1617) என்பவர் மைசூரின் மன்னராக 1578 முதல் 1617 வரை இருந்தவர். இவர் மைசூர் மன்னர் நான்காம் சாமராச உடையாரின் மூத்த மகனாவார்.
# முதலாம் இராச உடையார்

## ஆட்சி விரிவாக்கம்

இராச உடையார் துவக்கத்தில் 33 சிற்றூர்களுக்கும் 300 வீரர்களுக்கும் தலைவனாக இருந்தார். விசயநகர குறுநில மன்னரான இவர், பேரரசின் வலிவு குன்றியதை தனக்கு சாதகமாக்கிக்கொண்டு, படிப்படியாக புதிய பகுதிகளை வென்று தன் அரசை விரிவுபடுத்தினார். 1612 இல் மண்டலத் தலைநகரான சீரங்கப்பட்டணத்தை கைப்பற்றினார். இவ்வெற்றியினால் மைசூர் வரலாற்றில் புதிய அத்தியாயம் தொடங்கியது. சீரங்கப்பட்டணம் உடையார்களின் அரசியல் மையமானது. சீரங்கப்பட்டண வெற்றியைத் தொடர்ந்து, இராச உடையார் தன் நாட்டின் வட பகுதியில் இருந்த செகதேவிராயர்களின் ஆட்சிப் பகுதிகளையும், தென்பகுதியிலிருந்த பாளையக்களையகாரர்களின் தெற்கு, கிழக்கு பகுதிகளையும் வென்று தன் அரசோடு இணைத்துக்கொண்டான்.
# ஆறாம் சாமராச உடையார்

**ஆறாம் சாமராச உடையார்** (21 ஏப்ரல் 1603 - 2 மே 1637) என்பவர் மைசூரின் மன்னராக 1617 முதல் 1637 வரை இருந்தவர்.இவர் முதலாம் இராச உடையாரின் பேரனானாவார். தாத்தாவின் மறைவுக்கு பிறகு ஆறாம் சாமராச உடையார் 3.7.1617 இல் பதவியேற்றார். இவர் சிறுவனாக இருந்தமையால் நிருவாக பொறுப்பை தளவாய் ஏற்றுக்கொண்டான். உரிய வயது அடைந்ததும் 1620 இல் ஆட்சி பொறுப்பேற்றார்.
# ஆறாம் சாமராச உடையார்

## ஆட்சி விரிவாக்கம்

பேரரசின் வலிவு குன்றியதை தங்களுக்கு சாதகமாக்கிக்கொண்டு தளவாயும், அரசனும் படிப்படியாக புதிய பகுதிகளை வென்று தான் அரசை விரிவுபடுத்தினா். செகதேவிராயர்களின் தலைநகரான சென்னபட்டணத்தையும் வென்று தன் அரசோடு இணைத்துக்கொண்டானர்.
# விக்கிப்பீடியா:இன்றைய சிறப்புப் படம்/2015

| சிறப்புப் படம் பகுதியானது தற்போது லுவா நிரல்வரி உதவியால் முதற்பக்கத்தில் தானாகவே இற்றைப்படுத்தப்படுகிறது (being updated). எனவே, மீடியாவிக்கியில் கொடாநிலையான (default) மாதங்களின் பெயர்களே அந்நிரலுக்கு அளபுருக்களாகத் (parameters) தரப்படும். எனவே தயவுசெய்து மாதங்களை இவ்வாறு பயன்படுத்தவும்.  
**<big><big>சனவரி, பெப்ரவரி, மார்ச், ஏப்ரல், மே, சூன், சூலை, ஆகத்து, செப்டம்பர், அக்டோபர், நவம்பர், திசம்பர்</big></big>** | } |
| --- | --- |  
<inputbox>
type=create
preload=வார்ப்புரு:சிறப்புப் படம் செய்முறை
default=விக்கிப்பீடியா:இன்றைய சிறப்புப் படம்/[மாதம் தேதி, ஆண்டு]
buttonlabel=உருவாக்குக
width=75
break=no
bgcolor=#FFFFFF
</inputbox>
# கொர்பு மலை

**கொர்பு மலை** (மலாய் மொழி: *Gunung Korbu*; ஆங்கிலம்: *Mount Korbu*) என்பது மலேசியா, பேராக் மாநிலத்தில் அமைந்து உள்ளது. தித்திவாங்சா மலைத் தொடரில் மிக உயர்ந்த மலை. 1885-ஆம் ஆண்டு, பிரித்தானிய நில அளவாய்வாளர் வில்லியம் கேமரன் என்பவர் கொர்பு மலை இருப்பதைக் கண்டுபிடித்தார். இவர்தான் கேமரன் மலையையும் வெளியுலகிற்கு அறிமுகம் செய்தவர்.  
தீபகற்ப மலேசியாவில் இரண்டாவது உயரமான மலை. இதன் உயரம் 2,183 மீட்டர்கள். இந்த மலையில் ஏறுபவர்களுக்கு நல்ல உடல் நலத்தகுதி இருக்க வேண்டும். முதன்முறையாக மலை ஏறுபவர்கள் இந்த மலையைத் தவிர்ப்பது நல்லது. மலேசியாவில் இருந்து சென்று, இமயமலை ஏறிச் சாதனை படைத்தவர்களில் பெரும்பாலோர், முதலில் இந்த கொர்பு மலையில் ஏறி தான் பயிற்சி, அனுபவம் பெற்றார்கள்.
# கொர்பு மலை

## விளக்கம்

இந்த மலையில் ஏறுவதற்கு முறையான பாதைகள் இல்லை. வழி நெடுகிலும் கரடு முரடான பாறைகள். பல ஆறுகளைக் கடந்து செல்ல வேண்டும். உள்ளூர் வழிகாட்டியை நியமித்துக் கொள்ள வேண்டும். பல இடங்களில் செங்குத்தான பாறைக் குன்றுகள் உள்ளன. பெரும்பாலான நாட்களில் மழை பெய்து கொண்டே இருக்கும். ஆறுகளில் வெள்ளம் அடிக்கடி பெருக்கெடுக்கும்.  
35 கி.மீ. நீளம் கொண்ட கொர்பு மலைப் பாதையில் அடையாளக் குறியீடுகள் இல்லை. அதனால் மலையேறிகள் காணாமல் போவது அடிக்கடி நடைபெறும் நிகழ்ச்சிகளாகும். கொர்பு மலைக்கு அருகில் இன்னும் ஒரு மலை உள்ளது. அதன் பெயர் காயோங் மலை. இதன் உயரம் 2,173 மீட்டர்கள். கொர்பு மலையின் உச்சியில் இருந்து ஒரு மணி நேரத்தில் காயோங் மலையைச் சென்று அடையலாம்.  
பேராக், ஈப்போ, தஞ்சோங் ரம்புத்தான் நகர் வழியாக கொர்பு மலைக்குச் செல்லலாம். மலை உச்சியை அடைவதற்கு இரண்டு அல்லது மூன்று நாட்கள் பிடிக்கும். மேலும் ஒரு கடினமான பாதை இருக்கிறது. பகாங், கேமரன் மலை, தானா ராத்தா வழியாக யோங் பெலார் மலை, காயோங் மலை ஆகிய மலைகளைக் கடந்து கொர்பு மலை உச்சியை அடையலாம்.
# கொர்பு மலை

## விளக்கம்

### ஏழு மலைகள்

தீபகற்ப மலேசியாவின் **G7** எனும் (*G* என்பது *Gunung* எனும் மலாய்ச் சொல்: *மலை* என பொருள்படும்) மலைகளில் இதுவும் ஒன்றாகும். தீபகற்ப மலேசியாவின் மிக உயர்ந்த 7 மலைகளை ஜி7 மலைகள் என அழைக்கிறார்கள்.  
மலேசிய தீபகற்பத்தில் உள்ள ஏழு உயரமான மலைகள் ஜி7 என அழைக்கப்படுகின்றன.  
1. G1 தகான் மலை – 2187மீ
1. G2 கொர்பு மலை – 2183மீ
1. G3 யோங் பெலார் மலை – 2181மீ
1. G4 காயோங் மலை – 2173மீ
1. G5 சாமா மலை – 2171மீ
1. G6 யோங் யாப் மலை – 2168மீ
1. G7 உலு செப்பாட் மலை – 2161மீ  
கினபாலு மலை (4095 மீ) போன்ற நன்கு அறியப்பட்ட மலைகளுடன் ஒப்பிடும்போது, மேற்காணும் ஜி7 மலைகளின் உயரம் மிகவும் குறைவாக இருக்கலாம். ஆனாலும் இந்த மலைகளின் உயரத்தைக் கொண்டு அவற்றைக் குறைவாக மதிப்பிட்டுவிடக் கூடாது. இவை ஒவ்வொன்றும் 4000 மீட்டர் கொண்ட மலைகளை விட கடினமான கரடுமுரடான மலைகளாகும். இவற்றை மலைகளின் விலங்குகள் என அழைப்பதும் உண்டு.
# கொர்பு மலை

## விளக்கம்

### தஞ்சோங் ரம்புத்தான் பாதையில் உள்ள இடங்கள்

1. கம்போங் ஒராங் அஸ்லி - மலேசியப் பூர்வீக குடிமக்களின் இருப்பிடம்.
1. டாத்தாரான் பாச்சாட் - இரத்தம் குடிக்கும் அட்டைகளின் இருப்பிடம்
1. கேம் சரோஜா - சரோஜா முகாம்
1. கேம் கிஜாங் - கிஜாங் கேம்
1. லாஸ்ட் வாட்டர் பாயிண்ட் - கடைசியாக தண்ணீர் கிடைக்கும் இடம்
1. போத்தாக் - மொட்டைத் திடல்
1. கொர்பு மலை உச்சி
# சிற்றூர் வட்டம்

**சிற்றூர் வட்டம்** கேரள மாநிலம் பாலக்காடு மாவட்டத்தில் அமைந்துள்ள ஐந்து வட்டங்களில் ஒன்றாகும். இந்த வட்டத்தின் தலைமையகமாக சிற்றூர் நகரம் உள்ளது. இந்த வட்டத்தின் கீழ் இருபது வருவாய்க் கிராமங்கள் உள்ளன..
# சிற்றூர் வட்டம்

## மக்கள் வகைப்பாடு

இந்தியா 2011 ஆம் ஆண்டு மக்கள் தொகை கணக்கெடுப்பின்படி 4,37,738 மக்கள் இங்கு வசிக்கின்றார்கள். இவர்களில் 215,309 ஆண்கள், 222,429 பெண்கள் ஆவார்கள். சிற்றூர் வட்ட மக்களின் சராசரி கல்வியறிவு 89.73% ஆகும், இதில் ஆண்களின் கல்வியறிவு 93.83%, பெண்களின் கல்வியறிவு 85.90% ஆகும். இது இந்திய தேசிய சராசரி கல்வியறிவான 59.5% விட கூடியது. சிற்றூர் வட்டம் மக்கள் தொகையில் 40,994 பேர் ஆறு வயதுக்குட்பட்டோர் ஆவார்கள் .
# வேலுசாமி இராதாகிருஷ்ணன்

**அகண்டன் வேலுசாமி இராதாகிருஷ்ணன்** (*Akandhan Velusami Radhakrishnan*, பிறப்பு: 1 ஆகத்து 1952) இலங்கையின் மலையகத் தமிழ் அரசியல்வாதியும், நாடாளுமன்ற உறுப்பினரும் ஆவார்.
# வேலுசாமி இராதாகிருஷ்ணன்

## வாழ்க்கைச் சுருக்கம்

இராதாகிருஷ்ணன் 1952 ஆகத்து 1 ஆம் நாள் நுவரெலியா மாவட்டம், பொகவந்தலாவையில் உள்ள இராணிகாடு தோட்டத்தில் பிறந்து கந்தப்பளை கோட்லோஜ் தோட்டத்தில் வளர்ந்தார். நுவரெலியா புனித திரித்துவக் கல்லூரி, கொழும்பு சென் பீட்டர்சு கல்லூரி, யோசப் கல்லூரி ஆகியவற்றில் கல்வி கற்றவர். திருமணமான இவருக்கு நான்கு பிள்ளைகள் உள்ளனர். 2004 மாகாணசபைத் தேர்தலில் ஐக்கிய தேசியக் கட்சியின் சார்பில் போட்டியிட்டு மீண்டும் மாகாணசபை உறுப்பினரானார். 2009 மாகாணாசபைத் தேர்தலில் ஐக்கிய மக்கள் சுதந்திரக் கூட்டணி (ஐமசுக) வேட்பாளராகப் போட்டியிட்டு வெற்றி பெற்றார். 2009 மார்ச்சில் மாகாணசபை அமைச்சராக நியமிக்கப்பட்டார்.  
2010 நாடாளுமன்றத் தேர்தலில் ஐமசுக வேட்பாளராக நுவரெலியாவில் போட்டியிட்டு நாடாளுமன்றம் சென்றார். 2010 செப்டம்பர் 11 இல் இராதாகிருஷ்ணன் இலங்கை தொழிலாளர் காங்கிரஸ் கட்சியில் இருந்து விலகி சுயேட்சை நாடாளுமன்ற உறுப்பினராக ஐமசுக விற்கு ஆதரவளித்தார். 2010 அக்டோபர் 7 இல் மலையக மக்கள் முன்னணியில் சேர்ந்து அதன் அரசியல் பிரிவுத் தலைவரானார். 2014 அக்டோபர் 9 இல் தாவரவியல் பூங்காக்கள் பொது பொழுது போக்கு அலுவல்கள் பிரதி அமைச்சராக நியமிக்கப்பட்டார்.  
2014 டிசம்பர் 10 இல் ஐமசுக அரசில் இருந்து விலகிய இராதாகிருஷ்ணன் 2015 அரசுத்தலைவர் தேர்தலில் போட்டியிட்ட எதிரணியின் பொது வேட்பாளரான மைத்திரிபால சிறிசேனவிற்குத் தனது ஆதரவைத் தெரிவித்தார். தேர்தலுக்குப் பின்னர் புதிய அரசுத்தலைவராகத் தெரிவான சிரிசேன இவரைக் கல்வி இராசாங்க அமைச்சராக நியமித்தார்.  
2015 ஆம் ஆண்டில் இராதாகிருஷ்ணன் சனநாயக மக்கள் முன்னணியின் தலைவர் மனோ கணேசன், மற்றும் பழனி திகாம்பரம் ஆகியோருடன் இணைந்து தமிழ் முற்போக்குக் கூட்டணி என்ற கூட்டமைப்பை ஆரம்பித்தார். இக்கூட்டணி 2015 நாடாளுமன்றத் தேர்தலில் ஐக்கிய தேசியக் கட்சியுடன் இணைந்து போட்டியிடுகிறது.
# பீ. ஜீ. வர்கீஸ்

**பீ. ஜீ. வர்கீஸ்** (பூபிலி ஜார்ஜ் வர்கீஸ், ஜூன் 21, 1927- 30 திசம்பர் 2014) என்பவர் ஒரு இதழிகையாளராகவும், தாளிகை ஆசிரியராகவும் எழுத்தாளராகவும் விளங்கியவரவார். ரமன் மகசசே விருது பெற்றவர்.
# பீ. ஜீ. வர்கீஸ்

## பிறப்பும் கல்வியும்

டேராடூன் பள்ளியில் பயின்றார். பின்னர், தில்லியில் உள்ள ஸ்டீபன் கல்லூரியில் பொருளியல் கல்வி கற்றார். கேம்பிரிச்சில் திரினிட்டிக் கல்லூரியில் சேர்ந்து முதுநிலைப் பட்டம் பெற்றார் .
# பீ. ஜீ. வர்கீஸ்

## இதழியல் பணி

முதலில் டைம்சு ஆப் இந்தியாவிலும், பின்னர் இந்துஸ்தான் டைம்ஸ் செய்தித் தாளிலும் பணியாற்றினார். இந்தியன் எக்சுபிரசு நிறுவனத்திலும் ஆசிரியராக இருந்தார். அப்போதைய பிரதமரான இந்திரா காந்தி கொண்டுவந்த நெருக்கடி நிலையை எதிர்த்தார் . மனித உரிமைகளுக்குச் சார்பாகச் செயற்பட்டார். செய்தித்தாள்கள் ஆசிரியப்பணி எழுத்துப்பணி அல்லாது சில நூல்களையும் எழுதினார்
# பீ. ஜீ. வர்கீஸ்

## பிற செயல்கள்

- 1966-69 ஆண்டுகளில், அப்போதைய பிரதமரான இந்திரா காந்தியின் செய்தி ஆலோசகராகப் பணி புரிந்தார்.
- கேரளத்தில் உள்ள மாவேலிக்கரா தொகுதியில் நாடாளுமன்றத் தேர்தலில் தனி வேட்பாளராகப் போட்டியிட்டார். ஆனால் தோல்வி அடைந்தார்.
- 2002 இல் குசராத்தில் நிகழ்ந்த வன்செயல்களை ஆராயும் பொருட்டு அமைக்கப் பட்ட குழுவில் இடம் பெற்றார்.
- தில்லியில் கொள்கை ஆய்வு மையத்தில் பொறுப்பேற்று இருந்தார்.
# மலேசிய மலைகளின் பட்டியல்

மலேசியாவில் 1426 மலைகள் உள்ளன.
இந்தப் பட்டியல், மலேசியாவில் மிக உயரமான மலைகளில் இருந்து மிகக் குறைவான உயரம் கொண்ட மலைகளின் பட்டியலை வரிசைப் படுத்துகிறது.  
ஒரு மலை அமைந்து இருக்கும் நிலப் பகுதியில் இரண்டு அல்லது மூன்று மாநிலங்களின் பெயர்கள் இருக்கலாம். அது அந்த மலையின் எல்லைப் பகுதி மாநிலங்களைக் குறிப்பதாக அமையும். இந்தப் பட்டியல் முழுமை அடையவில்லை. அவ்வப்போது புதுப்பிக்கப்படும்.
# மலேசிய மலைகளின் பட்டியல்

## மலைகளின் பட்டியல்
| 219 | டாமார் டுவா மலை | பேராக் | 607 | 1,991 | 5.60403,100.95549 |
| 220 | புக்கிட் பெலாரிட் மலை | பெர்லிஸ் | 553 | 1,814 | 6.636645,100.186543 |
| 221 | புக்கிட் மாவோகில் மலை | ஜொகூர் | 578 | 1,896 | 2.110786,102.905059 |
| 222 | ஹத்தோன் மலை | சபா | 570 | 1,870 | 5.245837,118.701904 |
| 223 | பெமாண்டாங் மலை | பகாங் | 566 | 1,856 | 3.180452,103.013034 |
| 224 | லூபோக் காவா மலை | பேராக் | 560 | 1,837 | 4.616978,100.783324 |
| 225 | புக்கிட் செலுவாங் மலை | பேராக் | 560 | 1,837 | 5.54072,101.17672 |
| 226 | ஜானிங் பாராட் மலை | ஜொகூர் | 543 | 1,780 | 2.514547,103.414965 |
| 227 | சிரோங்கோல் மலை | சபா | 541 | 1774 | 4.629896,118.580239 |
| 228 | புக்கிட் செமிங்காட் மலை | பகாங் | 524 | 1,719 | 3.170511,102.807798 |
| 229 | புக்கிட் ஜெண்டுருஸ் மலை | பகாங் | 520 | 1706 | 4.053359,102.262666 |
| 230 | பந்தாய் பாராட் மலை | ஜொகூர் | 513 | 1,684 | 1.827026,103.868322 |
| 231 | லாம்பாக் மலை | ஜொகூர் | 510 | 1,673 | 2.025954,103.357351 |
| 232 | சென்யும் மலை | பகாங் | 486 | 1,594 | 3.710182,102.43505 |
| 233 | புக்கிட் பெர்தாங்கா மலை | பகாங் | 472 | 1,549 | 3.282428,102.6613 |
| 234 | பாந்தி மலை | ஜொகூர் | 457 | 1,498 | 1.835604,103.89905 |
| 235 | புக்கிட் தாக்குன் மலை | பகாங் | 442 | 1,450 | நிலுவையில் |
| 236 | லுபோக் துடோங் மலை | சிலாங்கூர் | 433 | 1,420 | நிலுவையில் |
| 237 | புக்கிட் பானாங் மலை | ஜொகூர் | 427 | 1,402 | 1.814329,102.940507 |
| 238 | லெப்போ மலை | சிலாங்கூர் | 427 | 1,400 | நிலுவையில் |
| 239 | புக்கிட் புரோகா மலை | சிலாங்கூர் | 400 | 1,312 | 2.955556,101.949835 |
| 240 | புக்கிட் தாபுர் மலை | சிலாங்கூர் | 396 | 1,300 | நிலுவையில் |
| 241 | புக்கிட் பத்து தொங்காட் மலை | ஜொகூர் | 395 | 1,296 | 1.985553,103.543124 |
| 242 | புக்கிட் காயோங் | பகாங் | 339 | 1,112 | 2.960013,103.162966 |
# ரேஞ்சர் 1

**ரேஞ்சர் 1** (Ranger 1) என்பது அமெரிக்காவின் நாசாவால் ரேஞ்சர் திட்டத்தில் ஏவப்பட்ட விண்கலன்களில் ஒன்றாகும். இவ்விண்கலம் ஆகஸ்ட் 23, 1961 ஆம் ஆண்டு செலுத்தப்பட்டது. இந்த ஏவுதலின் முதன்மைக் குறிக்கோள் நிலவுப் பயணத்திற்கு எடுத்துச் செல்ல வேண்டிய கருவிகளையும் நிலவுப் பயணம் தொடர்பான பிற தரவுகளையும் தெரிந்து கொள்வதாகும். மேலும், துணை குறிக்கோளாக விண்வெளியின் தன்மையை அறிவதும் அடங்கும். செலுத்துதலில் ஏற்பட்ட தோல்வியின் காரணமாய் இவ்விண்கலம் பூமியின் தாழ் வட்டப்பாதையை விட்டு வெளியே செல்ல இயலவில்லை. எனவே இத்திட்டம் பகுதி அளவே வெற்றியடைந்த திட்டமாகும்.
# ரேஞ்சர் 1

## வடிவம்

விண்கலமானது அறுகோண வடிவத்தில் வடிவமைக்கப்பட்டது. இதில் 5.4 மீட்டர் நீலமுடைய இரண்டு சூரிய மின் தகடுகள் இருந்தன. விண்கலத்தின் கீழ்ப் பகுதியில் அதிதிறன் ஒலிவாங்கி/செலுத்தி (ஆண்டெனா) இணைக்கப்பட்டிருந்தது. இவ்விண்கலம் பூமியை 60,000 - 11,00,000 கிலோமீட்டர் நீள்வட்டப்பாதையில் நிலைநிறுத்துமாறு செலுத்தத் திட்டமிடப்பட்டது.
# ரேஞ்சர் 1

## தாமதம்

தொழில் நுட்பக் காரணங்களால் இவ்விண்கலத்தை செலுத்தும் நிகழ்வு ஐந்து முறை ஒத்திவைக்கப்பட்டது. ஜூலை 26, 1961- ல் ஏவுவதாய் திட்டமிடப்பட்ட இத்திட்டம் கடைசியில் ஆகஸ்ட் 23, 1961- ல் ஏவப்பட்டது.
# ரேஞ்சர் 1

## ஏவுதல்

ஆகஸ்ட் 23, 1961- ல் ஏவப்பட்ட போது இதன் முதல் நிலை சரியாக இயங்கியது. விண்கலத்தின் உயரத்தை அதிகரிக்க இயலாமல் போனதால் விண்கலம் செலுத்து வாகனத்திலிருந்து விடுவிக்கப்பட்டு, ஆகஸ்ட் 30, 1961 அன்று பூமியை அடைந்தது. இதன் மூலம் மிகக் குறைந்த அளவு தகவல்களே பெறப்பட்டன.
# இத்தாலிய ஆட்டம் (சதுரங்கம்)

**இத்தாலிய ஆட்டம்** (*Italian Game*) என்பது சதுரங்கத் திறப்புக்களின் குடும்பமாகும். இது பின்வரும் நகர்த்தல்களுடன் ஆரம்பமாகும்.
'''
:1. e4 e5
:2. Nf3 Nc6
:3. Bc4'''  
இத்தாலியன் ஆட்டம் ஒரு பழமையான திறப்பாட்டமாகும். இது 16 நூற்றாண்டில் விரிவாக்கப்பட்டது. இதன் பிரதான வழியானது கிரேக்கோவால் அறிமுகப்படுத்தப்பட்டது. இந்த ஆட்டத்தின் பிரதான நகர்த்தலானது வெள்ளை மந்திரியை c4 என்ற இடத்திற்கு நகர்த்தலாகும். ஆகையால் இத்தாலியன் மந்திரி என அழைக்கப்படுகிறது. கருப்பின் பெறுமதியான f7 கட்டத்தை கட்டுப்பாட்டுக்குக் கொண்டுவர ஆடப்படுகிறது.
# பிரெஞ்சுத் தற்காப்பு

**பிரெஞ்சுத் தற்காப்பு** (French Defence) என்பது ஒரு சதுரங்கத் திறப்பாகும். இது 1. e4 e6 எனும் நகர்த்தல்களால் பாகுபடுத்தப்படுகிறது. இந்தத் தற்காப்பில் கருப்பு இராணியின் பக்கத்தில் பதில் தாக்குதல்கள் நடத்த வாய்ப்புகள் இருக்கின்றன. வெள்ளையானது இராசாவின் பக்கத்தில் கவனம் செலுத்தும். இந்தத் தற்காப்பில் பல வேறுபாடுகள் இருக்கின்றன.
# மாகே தொடர்வண்டி நிலையம்

**மாகி தொடர்வண்டி நிலையம்** புதுவை யூனியன் பிரதேசத்தின் ஆட்சிக்கு உட்பட்ட மாகி பகுதியில் உள்ளது. மாகி தொடர்வண்டி நிலையத்தில் இரண்டு மேடைகள் உள்ளன. தன்னியக்க பணவழங்கி இயந்திரம் ஒன்றும் நிலையத்தின் வெளிபகுதியில் உள்ளது.
# மாகே தொடர்வண்டி நிலையம்

## இயக்கம்

மாகி தொடர்வண்டி நிலையத்தில் இருந்து இயக்கப்படும் தொடர்வண்டிகளும், வந்து சேரும் தொடர்வண்டிகளும் கீழே பட்டியலிடப்பட்டுள்ளன.  
| **எண்** | **தொடர்வண்டி எண்** | **புறப்படும் இடம்** | **சேரும் இடம்** | **தொடர்வண்டி பெயர்** | **செயல்படும் நாட்கள்** |
| --- | --- | --- | --- | --- | --- |
| 1. | 12685 | சென்னை | மங்களூர் | சென்னை மங்களூர் அதிவேக விரைவு தொடர்வண்டி | தினசரி (7 நாட்களும்) |
| 2. | 16855 | புதுச்சேரி | மங்களூர் | சென்னை மங்களூர் அதிவேக விரைவு தொடர்வண்டி | வெள்ளி மட்டும் |
| 3. | 16857 | புதுச்சேரி | மங்களூர் | சென்னை மங்களூர் அதிவேக விரைவுதொடர்வண்டி | ஞாயிறு மட்டும் |
| 4. | 56653 | கோழிக்கோடு | கண்ணூர் | கோழிக்கோடு கண்ணூர் பயணிகள்தொடர்வண்டி | ஞாயிறு மட்டும் |
| 5. | 16629 | திருவனந்தபுரம் | மங்களூர் | மலபார் எக்ஸ்பிரஸ் | தினசரி (7 நாட்களும்) |
# சனவரி 2015

**சனவரி 2015** (*January 2015*, **ஜனவரி 2015**), 2015 ஆம் ஆண்டின் முதலாம் மாதமாகும். இம்மாதம் ஒரு வியாழக்கிழமையில் துவங்கி 31 நாட்களின் பின்னர் சனிக்கிழமையில் முடிவடைகிறது. தமிழ் நாட்காட்டியின் படி தை மாதம் சனவரி 15 புதன்கிழமை தொடங்கி பெப்ரவரி 12 வியாழக்கிழமை முடிவடைகின்றது.
# சனவரி 2015

## சிறப்பு நாட்கள்

- சனவரி 1 - ஆங்கிலப் புத்தாண்டு
- சனவரி 7 - கிறிஸ்துமஸ் (மரபுவழி)
- சனவரி 12 - விவேகானந்தர் பிறந்தநாள்
- சனவரி 14 - போகி பண்டிகை
- சனவரி 15 - தைப்பொங்கல்
- சனவரி 15 - திருவள்ளுவர் ஆண்டு (2042) பிறப்பு
- சனவரி 16 - மாட்டுப் பொங்கல்
- சனவரி 17 - காணும் பொங்கல்
- சனவரி 26 - இந்தியக் குடியரசு நாள்
- சனவரி 26 - உலக சுங்கத்துறை நாள்
- சனவரி 26 - ஆஸ்திரேலியா நாள்
- சனவரி 30 - மகாத்மா காந்தி நினைவு நாள்
# சனவரி 2015

## இறப்புகள்

- சனவரி 19 - ரஜ்னி கோத்தாரி, அரசியல் அறிஞர் (பி. 1928)
- சனவரி 23 - அப்துல்ல்லா, சவூதி அரேபிய மன்னர் (பி. 1924)
- சனவரி 24 - வி. எஸ். ராகவன், தமிழ்த் திரைப்பட, நாடக நடிகர் (பி. 1925)
- சனவரி 26 - ஆர். கே. லட்சுமண், கேலிச் சித்திர ஓவியர் (பி. 1921)  
---
# துருஸ்மாடி மலை

**துருசுமாடி மலை** (மலாய் மொழி: ***Gunung Trusmadi***; ஆங்கிலம்: ***Mount Trusmadi***) என்பது மலேசியாவில் இரண்டாவது உயர்ந்த மலையாகும். இது சபா, தம்புனான் மாவட்டத்தில், தம்புனான் நகரில் இருந்து 20 கி.மீ. தொலைவில் இருக்கிறது. மலேசியாவில் மிக உயர்ந்த மலையான கினபாலு மலைக்கு அருகாமையில் இருக்கும் இந்த மலையின் உயரம் 2,642 மீட்டர், (8,669 அடி).  
துருசுமாடி மலை, தனித்தன்மை வாய்ந்த பல தாவர விலங்கினங்களுக்கு புகலிடமாக விளங்கி வருகிறது. அவற்றில் *pitcher plant* எனும் கெண்டி தாவரங்கள் பிரசித்தி பெற்றவை. பெரிய இலைக் குப்பி என்று அழைக்கப்படும் *Nepenthes macrophylla* எனும் தாவரம் துருசுமாடி மலையில் மட்டுமே காணப்படுகிறது.  
இங்கேதான் துருசுமாடியென்சிசு எனும் அரிதான தாவரம் இருக்கிறது. துருசுமாடி எனும் பெயரில் இருந்து அந்தத் தாவரத்திற்கு துருசுமாடியென்சிசு எனும் பெயர் வைக்கப்பட்டது. இதன் மலைப்பாதைகள் மிகவும் கரடு முரடானவை. கினபாலு மலையை விட 1,453 மீட்டர்கள் உயரம் குறைவாக இருந்தாலும், இதில் ஏறுவது மிகவும் கடினம் என்று சொல்லப்படுகிறது.
# துருஸ்மாடி மலை

## துருசுமாடி வனங்காப்பகம்

துருசுமாடி வனங்காப்பகம் ரானாவ். தம்புனான், கெனிங்காவ் மாவட்டங்களின் எல்லையில் அமைந்து இருக்கிறது. அதில் ஒரு பகுதிதான் சபா வன நிர்வாகப் பிரிவின் கீழ் வருகிறது. துருசுமாடி வனங்காப்பகத்தைச் சபா வன நிர்வாகப் பிரிவு என்று அழைப்பது உண்டு. துருசுமாடி வனங் காப்பகம் தாவரவியலாளர்கள் ஆய்வுகள் செய்வதற்கு பல வசதிகளைச் செய்து கொடுத்துள்ளது. இதுவரை 600 வகையான தாவர இனங்கள் அடையாலம் காணப்பட்டு உள்ளன.  
இந்த வனங்காப்பகத்தைச் சுற்றிய பகுதிகளில் காட்டு மரங்களை வெட்டுவதற்கு அனுமதி அளிக்கப்பட்டு உள்ளது. சுற்றுச்சூழல் ஆர்வலர்கள் எதிர்ப்பு தெரிவித்து வருகின்றனர்.
# குனோங் தகான்

**குனோங் தகான்** அல்லது **தகான் மலை** (மலாய் மொழி: ***Gunung Tahan***; ஆங்கிலம்: ***Mount Tahan***) என்பது தீபகற்ப மலேசியாவில் மிக உயர்ந்த மலையாகும். மலேசியாவில் **குனோங் தகான்** என்றே பரவலாக அழைக்கப் படுகிறது. பகாங், ஜெராண்டுட் நகரில் இருந்து 76 கி.மீ. தொலைவில் இருக்கிறது. தகான் மலையின் உயரம் 2,187 மீட்டர், (7,174 அடி). இந்த மலை தித்திவாங்சா மலைத்தொடரில் அமைந்து இருக்கிறது.  
தகான் மலைத்தொடர் என்பது தெனாசிரிம் மலைத்தொடரில் ஒரு பகுதியாகும். தென்னாசிரிம் மலைத்தொடர் என்பது தென்கிழக்காசியாவில் 1,700 கி.மீ. நீளத்திற்கு பர்மா, தாய்லாந்து, தீபகற்ப மலேசியா நாடுகளில் படர்ந்து இருக்கும் ஒரு மலைத்தொடராகும்.  
மலாய் மொழியில் "குனோங்" என்றால் மலை. "தகான்" என்றால் தாக்குப் பிடிப்பது அல்லது சகித்துக்கொள்வது. ஆக, இந்த மலையில் ஏறுவதற்கு சற்றுக் கூடுதலான உடல் வலிமை தேவைப்படும் என்பதை அந்த மலையின் பெயரே அறிவுறுத்துகிறது. தீபகற்ப மலேசியாவில் உள்ள மலைகளில் குனோங் தகான் மலையில் ஏறுவதற்கு கடினமாக இருக்கும் என்று மலையேறுபவர்கள் கருத்து கூறுகின்றனர்.
# குனோங் தகான்

## தாமான் நெகாரா

**தாமான் நெகாரா** (*Taman Nagara*) என்பது ஒரு தேசியப் பூங்காவாகும். 4,343 சதுர கிலோமீட்டர் பரப்பளவைக் கொண்டது. உலகிலேயே மிகப் பழமையான வெப்ப மண்டல மழைக்காடுகளைக் கொண்ட வனப்பூங்கா என்றும் புகழ்பெற்றது. இந்தக் காடுகள் 130 மில்லியன் ஆண்டுகள் பழமையானவை. இங்கு தான் தகான் மலை அமைந்து இருக்கிறது.  
கோலா தகான் சிறுநகரில் இருந்து, தகான் மலையை அடைவதற்கு 54 கி.மீ. காட்டுப் பயணப்பாதை உள்ளது. ஏப்ரல், மே, ஜூன், ஜூலை மாதங்களே மலை ஏறுவதற்கு பொருத்தமான காலம் ஆகும். நவம்பர் மாதத்தில் இருந்து சனவரி மாதம் வரையிலான மழைக் காலங்களில், மலையேறும் பயணங்கள் ரத்துச் செய்யப் படுகின்றன.
# குனோங் தகான்

## தாமான் நெகாரா

### உயரமான ஏழு மலைகள்

தீபகற்ப மலேசியாவின் **G7** எனும் (*G* என்பது *Gunung* எனும் மலாய்ச் சொல்: *மலை* என பொருள்படும்) மலைகளில் இதுவும் ஒன்றாகும். தீபகற்ப மலேசியாவின் மிக உயர்ந்த 7 மலைகளை ஜி7 மலைகள் என அழைக்கிறார்கள்.  
மலேசிய தீபகற்பத்தில் உள்ள ஏழு உயரமான மலைகள் ஜி7 என அழைக்கப்படுகின்றன.  
1. G1 தகான் மலை – 2187மீ
1. G2 கொர்பு மலை – 2183மீ
1. G3 யோங் பெலார் மலை – 2181மீ
1. G4 காயோங் மலை – 2173மீ
1. G5 சாமா மலை – 2171மீ
1. G6 யோங் யாப் மலை – 2168மீ
1. G7 உலு செப்பாட் மலை – 2161மீ  
கினபாலு மலை (4095 மீ) போன்ற நன்கு அறியப்பட்ட மலைகளுடன் ஒப்பிடும்போது, மேற்காணும் ஜி7 மலைகளின் உயரம் மிகவும் குறைவாக இருக்கலாம். ஆனாலும் இந்த மலைகளின் உயரத்தைக் கொண்டு அவற்றைக் குறைவாக மதிப்பிட்டுவிடக் கூடாது. இவை ஒவ்வொன்றும் 4000 மீட்டர் கொண்ட மலைகளை விட கடினமான கரடுமுரடான மலைகளாகும். இவற்றை மலைகளின் விலங்குகள் என அழைப்பதும் உண்டு.
# குனோங் தகான்

## தாமான் நெகாரா

### தகான் மலையின் உச்சியை அடைவதற்கு

தாமான் நெகாரா மலைக்காடுகளில், 100க்கும் மேற்பட்ட வேறு வகையான வெப்ப மண்டலத் தாவரங்கள், வனவிலங்குகள், பூச்சிகளைப் பார்க்க முடியும். குறிப்பாக அட்டைகள், குளவிகளின் தொல்லைகள் அதிகமாக இருக்கும். இந்த மலையில் ஏறுவதற்கு உடல் வலிமையும் மன வலிமையும் தேவை. தகான் மலையின் உச்சியை அடைவதற்கு மூன்று வழிகள் உள்ளன.  
1. கோல தகான் (வழக்கமான பாதை)
1. மெராப்போ (சுங்கை ரேலாவ் பாதை)
1. கிளாந்தான் (புதிய பாதை)
# குனோங் தகான்

## தாமான் நெகாரா

### 1. கோல தகான் வழக்கமான பாதை

| புறப்படும் இடம் | உயரம்</br> மீட்டர் | சேரும் இடம் | உயரம்</br> மீட்டர் | தொலைவு கி.மீ. | மணி நேரம் |
| --- | --- | --- | --- | --- | --- |
| கோலா தகான் *(Kuala Tahan)* | 60 | மெலந்தாய் *(Melantai)* | 100 | 12 | 3 |
| மெலந்தாய் *(Melantai)* | 100 | குனோங் ராஜா *(Gunung Rajah)* | 576 | 9 | 6 |
| குனோங் ராஜா *(Gunung Rajah)* | 576 | பூத்தே *(Putih)* | 156 | 4 | 1 |
| பூத்தே *(Putih)* | 156 | தெக்கு *(Teku)* | 168 | 7 | 3 |
| தெக்கு *(Teku)* | 168 | விரேய்ஸ் கேம்ப் *(Wray's Camp)* | 898 | 5 | 3 |
| விரேய்ஸ் கேம்ப் *(Wray's Camp)* | 898 | பான்கின் *(Pankin)* | 1462 | 12 | 1 |
| பான்கின் *(Pankin)* | 1462 | குனோங் தாங்கா 15 *(G. Tangga 15)* | 1500 | 1.5 | 1 |
| குனோங் தாங்கா *15 (G. Tangga 15)* | 1500 | குனோங் ரெஸ்கிட் *(G. Reskit)* | 1666 | 2.5 | 1 |
| குனோங் ரெஸ்கிட் *(G. Reskit)* | 1666 | பாடாங் *(Padang)* | 2066 | 3 | 3 |
| பாடாங் *(Padang)* | 2066 | தகான் மலை உச்சி *(G.Tahan)* | 2187 | 7 | 4 |
# குனோங் தகான்

## தாமான் நெகாரா

### 2. மெராப்போ - சுங்கை ரேலாவ் பாதை

இந்தப் பாதை 1993 ஆகஸ்டு மாதம் திறக்கப் பட்டது. தூரம் குறைவு. சுலபமான பாதை. இரண்டே நாட்களில் உச்சியை அடைந்து விடலாம். மெராப்போ என்பது ஒரு சிறு கிராமிய நகரம். பகாங், கோலா லிப்பிஸ் மாவட்டத்தில் இருக்கிறது. தாமான் நெகாரா, தகான் மலைக்குச் செல்வதற்கான இரண்டாவது வழி. கோலாலம்பூரில் இருந்து 244 கி.மீ; சிங்கப்பூரில் இருந்து 580 கி.மீ. தொலைவில் இருக்கிறது.  
| புறப்படும் இடம் | உயரம் | சேரும் இடம் | உயரம் | தொலைவு கி.மீ. | மணி நேரம் |
| --- | --- | --- | --- | --- | --- |
| கோலா ஜூராம் *(Kuala Juram)* | 309 | கோலா லூயிஸ் *(Kuala Luis)* | 306 | 5 | 1 |
| கோலா லூயிஸ் *(Kuala Luis)* | 306 | லாத்தா லூயிஸ் *(Lata Luis)* | 558 | 6 | 1 |
| லாத்தா லூயிஸ் *(Lata Luis)* | 558 | கேம் கோர் *(Kem Kor)* | 750 | 2.5 | 1 |
| கேம் கோர் *(Kem Kor)* | 750 | பெர்மாத்தாங் *(Permatang)* | 874 | 2.5 | 1 |
| பெர்மாத்தாங் *(Permatang)* | 874 | குபாங் *(Kubang)* | 1406 | 3.5 | 4 |
| குபாங் *(Kubang)* | 1406 | பெலுமுட் *(Belumut)* | 1493 | 1.5 | 1 |
| பெலுமுட் *(Belumut)* | 1493 | போன்சாய் *(Bonsai)* | 1705 | 5.5 | 2.5 |
| போன்சாய் *(Bonsai)* | 1705 | போத்தாக் *(Botak)* | 1943 | 3 | 1.5 |
| போத்தாக் *(Botak)* | 1943 | தகான் மலை உச்சி *(Gunung Tahan)* | 2187 | 2.4 | 1 |
# குனோங் தகான்

## தாமான் நெகாரா

### 3. கிளாந்தான் புதிய பாதை

இந்தப் பாதையை மலையேறிகள் பயன்படுத்துவது குறைவு. இது ஒரு புதிய பாதை. சரியான தகவல்கள் இன்னும் கிடைக்கவில்லை.
# வெளித்தொடு முக்கோணம்

யும் (நீல நிறத்தில், N). ΔABC இன் வெளிவட்டங்கள் ஆரஞ்சு நிறத்தில் காட்டப்பட்டுள்ளன]]
வடிவவியலில் ஒரு முக்கோணத்தின் வெளிவட்டங்கள் அம் முக்கோணத்தைத் தொடும் மூன்று புள்ளிகளை இணைத்து வரையப்படும் முக்கோணம் **வெளித்தொடு முக்கோணம்** (*extouch triangle*) எனப்படுகிறது.
# வெளித்தொடு முக்கோணம்

## ஆட்கூறுகள்

a,b,c -முக்கோணத்தின் பக்க நீளங்கள்; A, B, C முறையே இப் பக்கங்களுக்கு எதிர்க் கோணங்கள் எனில், வெளித்தொடு முக்கோணத்தின் உச்சிகளின் முக்கோட்டு ஆட்கூறுகள் (trilinear coordinates):  
:<math>T_A = 0 : \csc^2{\( B/2 \)} : \csc^2{\( C/2 \)}</math>
:<math>T_B = \csc^2{\( A/2 \)} : 0 : \csc^2{\( C/2 \)}</math>
:<math>T_C = \csc^2{\( A/2 \)} : \csc^2{\( B/2 \)} : 0</math>
:::(அல்லது)
:<math>T_A = 0 : \frac{a-b+c}{b} : \frac{a+b-c}{c}</math>
:<math>T_B = \frac{-a+b+c}{a} : 0 : \frac{a+b-c}{c}</math>
:<math>T_C = \frac{-a+b+c}{a} : \frac{a-b+c}{b} : 0</math>
# வெளித்தொடு முக்கோணம்

## தொடர்புடைய வடிவங்கள்

;பிளப்பிகள்
மூல முக்கோணத்தின் ஒவ்வொரு உச்சியையும் அதன் வெளித்தொடு முக்கோணத்தின் ஒத்த உச்சியையும் இணைக்கும் மூன்று கோடுகளும் மூல முக்கோணத்தின் பிளப்பிகள் ஆகும். இம் மூன்று பிளப்பிகளும் நாகல் புள்ளியில் சந்திக்கின்றன. மேலும் அவை மூல முக்கோணத்தின் சுற்றளவை இருசமக்கூறிடுகின்றன  
;மாண்டர்ட் உள் நீள்வட்டம்
மாண்டர்ட் உள்நீள்வட்டம், மூல முக்கோணத்தின் மூன்று பக்கங்களையும் வெளித்தொடு முக்கோணத்தின் மூன்று உச்சிப்புள்ளிகளில் தொடுகின்றது.
# வெளித்தொடு முக்கோணம்

## பரப்பளவு

வெளித்தொடு முக்கோணத்தின் பரப்பளவு <math>A_T</math>:  
:<math>A_T= A \frac{2r^2s}{abc}</math>  
இங்கு <math>A</math>, <math>s</math>, <math>r</math> மூன்றும் முறையே, மூல முக்கோணத்தின் பரப்பளவு, அரைச்சுற்றளவு, உள்வட்டத்தின் ஆரம் ஆகியவற்றைக் குறிக்கும். <math>a</math>, <math>b</math>, <math>c</math> மூன்றும் மூல முக்கோணத்தின் பக்கநீளங்களாகும்.  
இதுவே உட்தொடு முக்கோணத்தின் பரப்பளவும் ஆகும்.
# முதலாம் நரசராச உடையார்

**முதலாம் நரசராச உடையார்** அல்லது கண்டீரவ நரசராச உடையார் என்பவர் மைசூரின் மன்னராக 1638 முதல் 1659 வரை இருந்தவர். இவர் விசயநகர பேரரசர்களான இரண்டாம் வேங்கடவன், ஆறாம் சீரங்கன், பீசப்பூரின் முகமது அதில் சா, இக்கேரியின் வீரபத்ர நாயக்கன், சிவப்ப நாயக்கன், மதுரையின் திருமலை நாயக்கன் ஆகியோரின் சம காலத்தவர்.
# முதலாம் நரசராச உடையார்

## வெற்றிகள்

இவர் தன் ஆட்சி துவக்கத்திலேயே பீசப்பூர் இரனதுல்லா கான் தலைமையிலான படையெடுப்பை எதிர்கொள்ள நேர்ந்தது. அவர்களை விரட்டி அடித்தார்.
தாணாய்கன் கோட்டை, சத்தியமங்கலம், ஓசூர், முதலிய பகுதிகளை கைப்பற்றினார். 1641இல் கெட்டி முதலியாரின் பகுதிகள், 1652இல் பீசப்பூர் ஆட்சியிலிருந்த மேற்கு பாராமகால், வீரபத்ர துர்க்கம், பென்னாகரம், தர்மபுரி, தேன்கனிக்கோட்டை பகுதிகள், கோயமுத்தூர் பகுதி போன்ற பகுதிகளை வென்று மைசூருடன் இணைத்தார்.
# முதலாம் நரசராச உடையார்

## பணிகள்

வெற்றிகளால் வந்த வருவாயைக் கொண்டு சீரங்கப்பட்டண கோட்டையைப் பலப்படுத்தினார். ஒரு தங்க சாலை அமைத்து தன் பெயரால் **கண்டீராயி ஹண** என்னும் தங்க நாணயங்களையும், **ஆனெகாசு** என்ற பெயரில் செப்பு காசுகளையும் வெளியிட்டார்.
# தொட்ட தேவராச உடையார்

**தொட்ட தேவராச உடையார்** அல்லது **தொட்ட கெம்ப தேவராச உடையார்** என்பவர் மைசூரின் மன்னராக 1659 முதல் 1673. வரை இருந்தவர். 1673இல் இறந்தார்.
# தொட்ட தேவராச உடையார்

## வெற்றிகள்

இவர் தன் ஆட்சி துவக்கத்திலேயே சீரங்கப்பட்டணம், இக்கேரியின் முதலாம் சிவப்ப நாயக்கனால் முற்றுகையிடப்பட்டது. கி.பி.1661 முதல் 1664 வரை இக்கேரிக்கும், மைசூருக்கும் பல போர்கள் நடைபெற்றன.
1668 இல் இவர் ஈரோடு, தாராபுரம், குணிக்கல் போன்ற பகுதிகளை வென்று மைசூருடன் இணைத்தார்.
# ஆலப்புழா தொடருந்து நிலையம்

**ஆலப்புழை ரயில் நிலையம்**, கேரளத்தின் ஆலப்புழை மாவட்டத்தில் உள்ள ஆலப்புழா என்னும் நகரத்தில் உள்ளது. இது எர்ணாகுளம் - காயங்குளம் ரயில் வழித்தடத்தில் உள்ளது. இந்த நிலையத்தை இந்திய ரயில்வேயின் தென்னக ரயில்வே கோட்டத்தினர் இயக்குகின்றனர்.
# ஆலப்புழா தொடருந்து நிலையம்

## தொடர்வண்டிகள்

### கிளம்பும் வண்டிகள்

:விரைவுவண்டிகள்
| எண் | வண்டி எண் | கிளம்பும் இடம் | சேரும் இடம் | வண்டியின் பெயர் |
| --- | --- | --- | --- | --- |
| 1. | 13352 | ஆலப்புழை | தன்பாத் | ஆலப்புழை தன்பாத் விரைவுவண்டி |
| 2. | 16307 | ஆலப்புழை | கண்ணூர் | ஆலப்புழை கண்ணூர் விரைவுவண்டி |
| 3. | 16042 | ஆலப்புழை | சென்னை | ஆலப்புழை சென்னை விரைவுவண்டி |  
:பயணியர் வண்டிகள்
| எண் | வண்டி எண் | கிளம்பும் இடம் | சேரும் இடம் | வண்டியின் பெயர் |
| --- | --- | --- | --- | --- |
| 1. | 56384 | ஆலப்புழை | எர்ணாகுளம் | ஆலப்புழை - எர்ணாகுளம் பயணியர் வண்டி |
| 2. | 56302 | ஆலப்புழை | எர்ணாகுளம் | ஆலப்புழை எர்ணாகுளம் பயணியர் |
| 3. | 56301 | ஆலப்புழை | கொல்லம் | ஆலப்புழை கொல்லம் பயணியர் வண்டி |
| 4. | 56301 | ஆலப்புழை | காயங்குளம் | ஆலப்புழை காயங்குளம் பயணியர் வண்டி |
# மான்டார்ட் உள்நீள்வட்டம்

வடிவவியலில் ஒரு முக்கோணத்தின் **மான்டார்ட் உள்நீள்வட்டம்** (*Mandart inellipse*) என்பது, முக்கோணத்தின் வெளிவட்டங்கள் முக்கோணத்தின் பக்கங்களைத் தொடும் புள்ளிகளில் அப்பக்கங்களைத் தொட்டவாறு முக்கோணத்திற்குள் வரையப்படும் நீள்வட்டம் ஆகும் (இத் தொடுபுள்ளிகள் வெளித்தொடு முக்கோணத்தின் உச்சிகளாகவும், பிளப்பிகளின் முனைகளாகவும் அமைகின்றன). 19 ஆம் நூற்றாண்டின் இறுதியில் இந்த நீள்வட்டம் குறித்த இரு கட்டுரைகளை வெளியிட்ட கணிதவியலாளர் ஹெச். மான்டார்ட் என்பவரின் பெயரால் இது "மான்டார்ட் நீள்வட்டம்" என அழைக்கப்படுகிறது.  
மான்டார்ட் உள்நீள்வட்டத்தைத் தரும் பண்பளவைகள்:
:<math>x:y:z=\frac{a}{b+c-a}:\frac{b}{a+c-b}:\frac{c}{a+b-c}</math>
இங்கு *a*, *b*, *c* மூன்றும் மூல முக்கோணத்தின் பக்கநீளங்கள்.
# நியூட்டனின் நிறத்தட்டு

கதிரவனின் ஒளியானது ஒரு முப்பட்டகத்தின் வழியாகச் செல்லும்போது அவ்வொளியானது ஊதாவிலிருந்து சிவப்பு ஈறாக ஏழு வண்ணங்களாகப் பிரிகின்றது. ஒரு திரையில் இதனைப் பெறமுடியும். இவ்வண்ணங்களின் அடுக்கே நிறமாலை (Spectrum) எனப்படுகிறது. வெண்மையான சூரியனின் கதிர்கள் இந்த ஏழு வண்ணங்களின் சேர்க்கையே எனத் தெரிகிறது. ஒரு வட்டமானத் தட்டில் இவ்வண்ணங்களின் செறிவிற்கு தகுந்தவாறு வண்ணங்களை எழுதி, அத்தட்டினை வேகமாகச் சுழற்ற, தட்டு வெண்மையாகத் தோன்றக் காணலாம். இந்தத் தட்டே நியூட்டனின் நிறத்தட்டு எனப்படுகின்றது. ஏழு நிறங்களின் சேர்க்கையே வெண்ணொளி எனக் காட்ட இச்சோதனை உதவுகின்றது. இதை ஐசக் நியூட்டன் உருவாக்கினார்.
# இராணுவ உளவியல்

**இராணுவ உளவியல்** அல்லது **படைத்துறை உளவியல்** (*Military psychology*) என்பது ஆராய்ச்சி, வடிவமைப்பு, உளவியல் கோட்பாடுகள் மற்றும் புரிதல் மற்றும் ஊகம் நோக்கிய அனுபவத் தரவின் பயன்பாடு, இராணுவ நடவடிக்கைகள் முன்னெடுக்கப்படுவதவை விரும்பாத, அச்சுறுத்தக்கூடிய அல்லது குறிப்பிடத்தக்க ஆபத்தாகக் கருதப்படும் நட்பு அல்லது எதிரிப் படைகள் அல்லது குடிமக்களின் நடத்தையை ஊகித்து நடத்தையை எதிர்கொள்ளல் ஆகும். இராணுவ உளவியல் படைத்துறையினரால் பயன்படுத்தப்பட்ட கருவிக்குள் வேறுபட்ட உளவியல் ஒழுங்குமுறைகளின் உபக்கிளை குழுக்களை மாற்றுகிறது. அத்துடன் படைத்துறைக் கருவிகள் எல்லாம் போரின் மன அழுத்தங்களில் இருந்து படைகள் மீண்டு சிறப்பாக இருக்கும் அதேவேளை, எதிரிப்படைகள் எளிதாக வெற்றியடையாது நிரந்தரமற்ற தன்மையில் வைக்கும் உளவியல் கொள்கைகளைப் பயன்படுத்துகிறது.
# இராணுவ உளவியல்

## இதனையும் பார்க்க

- உளவியற் போர்
# இராணுவ உளவியல்

## வெளி இணைப்பு

- The Center for Deployment Psychology at the Uniformed Services University of the Health Sciences
# மலபார் விரைவுத் தொடருந்து

**மலபார் விரைவுத் தொடருந்து** (ஆங்கிலம்: Malabar Express, மலையாளம்: മലബാര് എക്സ്പ്രസ്സ്) என்பது இந்தியாவின் தென்மேற்குப் பகுதியான மலபார் கடற்கரைப் பகுதியில் ஓடும் தொடர்வண்டி ஆகும். இது மங்களூர் சென்ட்ரல் நிலையத்திற்கும் திருவனந்தபுரம் சென்ட்ரல் நிலையத்திற்கும் இடையே செல்லும். வட கேரளத்தையும் தென் கேரளத்தையும் இத்தொடர்வண்டி இணைக்கிறது. இத்தொடர்வண்டி முதலில் சென்னைக்கும் மலபாருக்கும் இடையே இயக்கப்பட்டது. மொத்தப் பயணத் தொலைவு 634 கிலோமீட்டர்கள் ஆகும்.
# மங்களூர் சென்ட்ரல்

**மங்களூர் சென்ட்ரல்** என்பது கர்நாடக மாநிலத்தின் மங்களூரில் உள்ள ஒரு ரயில்வே முனையம் ஆகும். இந்திய அளவில் அதிக மக்கள் பயன்படுத்தும் நூறு ரயில் நிலையங்களில் இதுவும் ஒன்று. மங்களூரில் மங்களூர் சந்திப்பும் உள்ளது.  
இங்கிருந்து பெங்களூர், சென்னை, மும்பை உள்ளிட்ட பெருநகரங்களைத் தொடர்வண்டி மூலமாகச் சென்றடையலாம்.
# தனித்த சிப்பாய்

சதுரங்க ஆட்டத்தில், தனக்குப் பக்கவாட்டில் உள்ள வரிசைகளில் நட்பு சிப்பாய் (அதாவது அதே நிறத்தில் உள்ள சிப்பாய்) ஒருவரும் துணைக்கு இல்லாமல் தனிமைப்பட்டு நிற்கும் சிப்பாயை **தனித்த சிப்பாய்** அல்லது **விலகிய சிப்பாய்** *(Isolated pawn)* என்பர். அரசியின் சிப்பாய் இவ்வாறு தனித்து விடப்பட்டால் அதைத் தனித்தீவு சிப்பாய் என்கின்றனர். விலகிய சிப்பாய்கள் பொதுவாகவே பலவீனமானவையே ஆகும். ஏனென்றால் அவை ஆபத்தில் இருக்கும்போது வேறு சிப்பாய்கள் எவரும் துணைக்கு வரமுடியாது. பல பாடநூல் திறப்பாட்டங்கள் குறைந்தது ஒரு விலகிய சிப்பாயையாவது உருவாக்கிவிடுகின்றன. இருந்தபோதிலும் அவற்றை மரபென்று ஏற்றுக் கொண்டனர். ஏனெனில் விலகிய சிப்பாய்கள் நன்மைகளைத் தரும் என்றும், மேம்பட்ட முன்னேற்றத்திற்கு அவை வழிகோலுமென்றும் எடுத்துரைத்தனர். மேலும், எதிரியை வீரத்துடன் எதிர்த்து போரிட கூடுதலான வாய்ப்புகளை உருவாக்கித் தருகின்ற அச்சிப்பாய்கள் விலகியிருப்பது, அப்படியொன்றும் பெரிய பலவீனமல்ல என்றும் நம்பப்பட்டது.
# தனித்த சிப்பாய்

## பலவீனங்கள்

ஒரு ஆட்டத்தின் இறுதிக்கட்டத்தில், விலகிய சிப்பாய்கள் பலவீனத்துடன் நிற்பதாகவே கருதப்படுகிறது. ஏனெனில் அவ்வாறு விலகிய சிப்பாய்க்கு இணைந்த கரங்களுடன் உதவிக்கரம் நீட்ட சிப்பாய் நண்பர்கள் எவரும் வரமுடியாது. படத்தில் உள்ள சிப்பாய்களில் வெள்ளை ஆட்டக்காரரின் e4 கட்டத்தில் உள்ள சிப்பாயும் கருப்பு ஆட்டக்காரரின் a7 கட்டத்தில் உள்ள சிப்பாயும் விலகிய சிப்பாய்கள் ஆவர்.  
முக்கியமான இரண்டு காரணங்களுக்காக விலகிய சிப்பாய்கள் பலவீனமானவை என்று கருதப்படுகின்றன.  
- முதலாவது, அவற்றுடன் உடனடியாக எதிர்த்து போரிடவேண்டிய அவசியமில்லை. எப்போது வேண்டுமானாலும் அவற்றைக் கைப்பற்றிக் கொள்ளலாம் என்ற நெகிழ்வுத்தன்மையுடன் காணப்படுகின்றன. வேறு வார்த்தைகளில் சொல்வதென்றால், தாக்க வரும் காய்கள் இவற்றை ஒரு பொருட்டாகவே நினைக்காமல் காய்களைக் கைப்பற்றுதல், அரசருக்கு முற்றுகை வைத்தல் போன்ற தாக்குதல் நடவடிக்கைகளில் சுதந்திரமாக ஈடுபட முடிகிறது. தற்காப்பில் விளையாடும் வீரரும் இதைக் காப்பாறுவதை விட வேறு ஏதாவது உபயோகமாக செய்ய முடியுமா என்று சிந்திக்கவே முற்படுகின்றனர். எதிரி கைப்பற்றும் வரை போர்க்களத்தின் நடுவில் கட்டிவைக்கப்பட்டுள்ள சிப்பாயாகவே ஒரு விலகிய சிப்பாய் உள்ளது.  
- இரண்டாவது, விலகிய சிப்பாய்க்கு முன் உள்ள கட்டமும் பலவீனமானதே. அந்தக் கட்டத்தில் வந்து நிற்கும் எதிரியின் காயை எதிர்க்க சிப்பாய் இருக்கமாட்டார். எதிரியின் குதிரை பாதுகாப்பாக நிற்க அந்த இடம் பெரிதும் உதவும். இதனால் தான் வில்லெம் சிடெய்ன்சு இந்தக் கட்டத்தை பலவீனமான சதுரம் என்கிறார்.
# தனித்த சிப்பாய்

## அரசியின் விலகிய சிப்பாய்

தனிமையில் விடப்பட்ட அரசியின் சிப்பாயை தனித்தீவு சிப்பாய் என்று அழைக்கின்றனர். இது விலகிய சிப்பாய்களில் தனிப்பட்ட வகையாக கருதப்படுகிறது. அரசியின் d- வரிசையில் உள்ள சிப்பாய் விலகிய சிப்பாயாக உருவானால் அதன் அக்கம்பக்கத்தில் உள்ள வரிசைகளில் சிப்பாய்கள் இல்லாமல் போகும். இதனால் இரண்டு காரணங்களை அடிப்படையாகக் கொண்டு பலவீனம் உருவாகிறது.  
ஏனெனில், தனித்தீவு சிப்பாய் சதுரங்கப் பலகையின் மத்தியில் உள்ள வரிசைகளில் இருக்க நேரிடுகிறது. அங்கு அந்தச்சிப்பாய் உரிய பாதுகாப்புடன் நின்றால் எதிரியின் ஆதிக்கத்தைக் கட்டுப்படுத்த முடியும். அங்கிருக்கும் சிப்பாயால்தான் எதிரியைத் தாக்கவும் முடியும் தடுக்கவும் முடியும். மேலும் எதிரியைத் தாக்கும் உத்தி, முற்றுகையிட வியூகம் வகுத்தல் ஆகியவற்றிற்கு அங்கிருக்கும் சிப்பாயே முக்கியத்துவம் வாய்ந்தது. இச்சூழலில், தோள் கொடுக்க தோழர்கள் இன்றி ஒரு சிப்பாய் போர்க்களத்தின் மத்தியில் தனித்து நின்றால் அதைக் காப்பாற்ற அமைச்சரையோ குதிரையையோ நிறுத்த வேண்டியுள்ளது.  
இதைப் போலவே தனித்தீவு சிப்பாய் வரிசையின் மூன்றாவது, நான்காவது தரத்தில் நிற்கும்போது அதற்கு முன்னால் உள்ள சதுரம் பலவீனப்பட்டு இருக்கிறது. அக்கட்டத்திற்கு அக்கம்பக்கத்தில் சிப்பாய்கள் எவருமில்லாததால் ஆட்டக்காரர் அங்கிருந்து தாக்கவும் முடியாமல் தடுக்கவும் முடியாமல் திண்டாட வேண்டியதாகி விடுகிறது. ஏனெனில் அங்கிருக்கும் கட்டங்கள்தான் சதுரங்கப் பலகையின் மத்தியப் பகுதியில் உள்ள முக்கியமான கட்டங்களாகும். ஆட்டக்காரர் அடிக்கடி அங்கு காய்களை நிறுத்தி எதிரியைத் தாக்கவோ தடுக்கவோ செய்ய இயலாமல் போகும்.  
எனினும் தனித்தீவு சிப்பாய்க்கு இரண்டு பக்கங்களிலும் திறந்த வரிசைகள் உருவாவது ஒருவகையில் நன்மையாக உள்ளதாகவும் சொல்லப்படுகிறது. அரசரின் அமைச்சரையும் அரசியின் அமைச்சரையும் e5 மற்றும் c5 கட்டங்களில் நிறுத்தி நடு ஆட்டத்தில் தாக்குதல் வாய்ப்பை பெறலாம் எனக் கருதப்படுகிறது. ஒரு ஆட்டம் இறுதியாட்டத்திற்குச் சென்று விட்டால் தனித்தீவு சிப்பாய் பலவீனமானது என்பதை மறுப்பதற்கு எவருமில்லை. எனவே தனிதீவு சிப்பாய் உடையவர் இறுதியாட்டம் தொடங்குவதற்கு முன்னரே அதை சாதகமாக பயன்படுத்திக் கொள்ள வேண்டும். நான்கு சிறிய காய்களுடன் உள்ள தனித்தீவு சிப்பாய் பலமானது என்றும் மூன்று சிறிய காய்களுடன் உள்ள தனித்தீவு சிப்பாய் சற்று பலம் குறைந்தது என்றும் இரண்டு சிறிய வீரர்களை மட்டும் கொண்ட தனித்தீவு சிப்பாய் பலவீனமானவர் என்றும் கல்லேகர் குறிப்பிட்டுள்ளார். வெள்ளை ஆட்டக்காரர் இத்தகைய சிப்பாயை தியாகம் செய்வதும் கருப்பு ஆட்டக்காரர் அதற்கு முட்டுக்கட்டையாக இருப்பதும் பொதுவான நடைமுறையாக உள்ளது.
# அதவத்தூர்

திருச்சி மாவட்டத்தின் மணிகண்டம் ஊராட்சி ஒன்றியத்தில் அதவத்தூர் ஊராட்சி அமைந்துள்ளது. இது மணிகண்டம் ஒன்றியத்தில் உள்ள 22 ஊராட்சிகளில் ஒன்று. மணிகண்டம் ஒன்றியமானது திருவரங்கம் வட்டத்தில் வருகிறது. வடக்கே குமார வயலூரையும், தெற்கே தாயனூரையும், கிழக்கே அல்லித்துறையையும் எல்லையாக கொண்டுள்ளது.
# அதவத்தூர்

## அரசியல்

இது திருவரங்கம் சட்டமன்றத் தொகுதியிலும், திருச்சிராப்பள்ளி மக்களவைத் தொகுதியிலும் சேர்க்கப்பட்டுள்ளது.
# அம்மாபேட்டை ஊராட்சி (திருச்சிராப்பள்ளி)

**அம்மாபேட்டை ஊராட்சி**, தமிழ்நாட்டின் திருச்சிராப்பள்ளி மாவட்டத்தில் உள்ள மணிகண்டம் வட்டாரத்தில் அமைந்துள்ளது. இந்த ஊராட்சி, ஸ்ரீரங்கம் சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3232 ஆகும். இவர்களில் பெண்கள் 1582 பேரும் ஆண்கள் 1650 பேரும் உள்ளனர்.
# அம்மாபேட்டை ஊராட்சி (திருச்சிராப்பள்ளி)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. கீழ அம்மாபேட்டை
1. ஜே. ஜே. நகர்
1. மேல அம்மாபேட்டை
1. பூலாங்குலத்துப்பட்டி
1. வடக்கு அம்மாபேட்டை
1. இந்திராகாலணி
1. அண்ணாநகர்
1. அம்மாபேட்டை
# அரியாவூர்

திருச்சி மாவட்டத்தின் மணிகண்டம் ஒன்றியத்தில் அரியாவூர் ஊராட்சி அமைந்துள்ளது. மணிகண்டம் ஒன்றியத்தில் உள்ள 22 ஊராட்சிகளில் ஒன்று. சத்திரப்பட்டி மற்றும் நவலூர் குட்டப்பட்டு போன்ற ஊர்களை சுற்றுப்பகுதிகளாக கொண்டுள்ளது.
# அரியாவூர்

## அரசியல்

இது திருவரங்கம் சட்டமன்றத் தொகுதியிலும், திருச்சிராப்பள்ளி மக்களவைத் தொகுதியிலும் சேர்க்கப்பட்டுள்ளது.
# ஆ (2014 திரைப்படம்)

***ஆ*** என்பது ஹரி சங்கர், ஹரீஷ் நாராயணன் ஆகியோரின் இயக்கத்தில் வெளிவந்த ஓர் இந்தியத் தமி்ழ் திரைப்படமாகும். இது திகில் திரைப்படமாகும். இத்திரைப்படம் வங்கக் கடலின் மையப்பகுதி, சப்பான், துபாய், ஆந்திர மாநில நெடுஞ்சாலை, ஏடிஎம் என ஐந்து இடங்களில் படமாக்கப்பட்டது.
# ஆ (2014 திரைப்படம்)

## நடிப்பு

- கோகுல்நாத்
- மேக்னா
- பாலசரவணன்
- பாபி சிம்ஹா
- எம். எஸ். பாஸ்கர்
- பாஸ்க்கி
- சிறீஜித்
- தகேயிரோ சிராகா
- கானா பாலா
# இனாம் குளத்தூர் ஊராட்சி

**இனாம் குளத்தூர் ஊராட்சி** (*Inam Kulathur Gram Panchayat*), தமிழ்நாட்டின் திருச்சிராப்பள்ளி மாவட்டத்தில் உள்ள மணிகண்டம் வட்டாரத்தில் அமைந்துள்ளது. இந்த ஊராட்சி, ஸ்ரீரங்கம் சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9300 ஆகும். இவர்களில் பெண்கள் 4733 பேரும் ஆண்கள் 4567 பேரும் உள்ளனர்.
# இனாம் குளத்தூர் ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. ராஜகாட்டுப்பட்டி
1. தோப்புப்பட்டி
1. வெள்ளிவாடி
1. ஆலம்பட்டி புதூர்
1. செவக்காட்டுப்பட்டி
1. சமத்துவபுரம்
1. பெரிய ஆலம்பட்டி
1. இனாம் குளத்தூர்
1. சின்ன ஆலம்பட்டி
1. மேலூர்
1. கீழப்பட்டி
# இனாம் குளத்தூர் ஊராட்சி

## போக்குவரத்து வசதிகள்

இந்த ஊராட்சியில் பேருந்து நிலையமும் தொடருந்து நிலையமும் உள்ளன. இது 45-ஆம் தேசிய நெடுஞ்சாலைக்கு அருகில் அமைந்துள்ளது.
# இனாம் குளத்தூர் ஊராட்சி

## கல்வி

இந்த ஊராட்சியில் துவக்கப்பள்ளியும் மேல்நிலைப்பள்ளியும் உள்ளன.
# திருமுல்லைவாயில் முத்துவீர் பிள்ளை

**திருமுல்லைவாயில் முத்துவீர் பிள்ளை** (1900 – 25 நவம்பர் 1973) தமிழகத்தைச் சேர்ந்த தவில் இசைக் கலைஞராவார். தவில் – நாதசுவர இசையுலகில் *லயப்பிண்டம்* என இவரை மற்ற கலைஞர்கள் குறிப்பிட்டனர்.
# திருமுல்லைவாயில் முத்துவீர் பிள்ளை

## பிறப்பும், இசைப் பயிற்சியும்

முத்துவீர் பிள்ளை, தஞ்சாவூர் மாவட்டம் சீர்காழிக்கு அருகிலுள்ள திருமுல்லைவாயில் எனும் சிற்றூரில் பிறந்தார். பெற்றோர்: தவிற் கலைஞர் நாராயணசுவாமி பிள்ளை – பொன்னம்மாள். ஆரம்பத்தில் தந்தையிடமிருந்து இசைப் பயிற்சி பெற்றுவந்த முத்துவீர் பிள்ளை, அம்மாசத்திரம் கண்ணுசுவாமி பிள்ளையிடம் ஏழாண்டுகள் தவில் கற்றுக் கொண்டார்.
# திருமுல்லைவாயில் முத்துவீர் பிள்ளை

## இசை வாழ்க்கை

தனது 17ஆவது வயதில் நாதசுவரக் கச்சேரி ஒன்றில் முதன்முதலாக தவில் வாசித்தார். திருவலஞ்சுழி மாணிக்கம் பிள்ளையின் குழுவில் வாசித்துவந்த முத்துவீர் பிள்ளை, நாளடைவில் பிற கலைஞர்களுக்கும் தவில் வாசிக்கத் தொடங்கினார்.  
டி. என். ராஜரத்தினம் பிள்ளை, செம்பொன்னார் கோவில் கோவிந்தசுவாமி பிள்ளை சகோதரர்கள், திருச்சேறை முத்துகிருஷ்ண பிள்ளை, ராஜாமடம் சண்முக சுந்தரம் பிள்ளை, திருவெண்காடு சுப்பிரமணிய பிள்ளை, திருவீழிமிழலை சகோதரர்கள், இஞ்சிக்குடி பிச்சைக்கண்ணுப் பிள்ளை, திருவிடைமருதூர் பி. எஸ். வீருசாமி பிள்ளை, வண்டிக்காரத் தெரு சுப்பிரமணிய பிள்ளை சகோதர்கள், தருமபுரம் அபிராமிசுந்தர பிள்ளை, அய்யம்பேட்டை வேணுகோபாலபிள்ளை ஆகியோருக்கு முத்துவீர் தவில் வாசித்துள்ளார்.
# திருமுல்லைவாயில் முத்துவீர் பிள்ளை

## பெற்ற பட்டங்களும், சிறப்புகளும்

- லயஞானத் தவில் மணி
- 1964ஆம் ஆண்டில் தமிழ்நாடு சங்கீத நாடக சங்கத்தின் கலாசிகாமணி விருது
- டி. என். ராஜரத்தினம் பிள்ளை நினைவு நாள் விழாவில் வெள்ளிக் கேடயம்
- கலைமாமணி விருது
# திருமுல்லைவாயில் முத்துவீர் பிள்ளை

## மறைவு

திருமுல்லைவாயில் முத்துவீர் பிள்ளை, 25 நவம்பர் 1973 அன்று தனது 73ஆவது வயதில் காலமானார்.  
- பக்கம் எண்கள்: 378 - 381, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)
# சோமரசம்பேட்டை

**சோமரசம்பேட்டை** (*Somarasampettai*) என்பது தமிழ்நாடு, திருச்சிராப்பள்ளி மாநகரின் புறநகர், திருவரங்கம் வட்டம், மணிகண்டம் ஊராட்சி ஒன்றியத்தில் உள்ள சோமரசம்பேட்டை ஊராட்சியில் உள்ளது.. இவ்வூரின் பழம்பெரும் முழுப்பெயரான "சோமசுந்தரேசம்பேட்டை" என்ற பெயரே காலத்தால் மருவி *சோமரசம்பேட்டை* என்று தற்காலப் பெயராக மாறியது.
# சோமரசம்பேட்டை

## அரசியல்

இது திருவரங்கம் சட்டமன்றத் தொகுதியிலும், திருச்சிராப்பள்ளி மக்களவைத் தொகுதியிலும் சேர்க்கப்பட்டுள்ளது.
# மன்னார்குடி பரமசிவம் பிள்ளை

**மன்னார்குடி பரமசிவம் பிள்ளை** (21 ஆகஸ்ட் 1929 – 23 ஆகஸ்ட் 1976) தமிழகத்தைச் சேர்ந்த நாதசுவர இசைக் கலைஞராவார்.
# மன்னார்குடி பரமசிவம் பிள்ளை

## பிறப்பும், இசைப் பயிற்சியும்

பரமசிவம் பிள்ளை, இப்போதைய திருவாரூர் மாவட்டத்திலுள்ள மன்னார்குடியில் பிறந்தவர். பெற்றோர்: சண்முகம் பிள்ளை – நாகரத்தினம் அம்மாள். தனது ஏழாவது வயதில் திருப்பழனம் பொன்னையா என்பவரிடம் மாணவராகச் சேர்ந்த பரமசிவம், அவரிடம் 5 ஆண்டுகள் நாதசுவரம் கற்றுக்கொண்டார். அதன்பிறகு சுவாமிமலை கந்தசுவாமி பிள்ளையிடம் 3 ஆண்டுகள் நாதசுவரம் கற்றுக்கொண்டார்.
# மன்னார்குடி பரமசிவம் பிள்ளை

## இசை வாழ்க்கை

1970ஆம் ஆண்டு தில்லியில் வாசித்தபோது, அப்போதைய பிரதமர் இந்திரா காந்தியின் பாராட்டுதலைப் பெற்றார். முதலாம் உலகத் தமிழ் மாநாடு நடந்தபோது, தொடக்க விழாவில் பரமசிவம் பிள்ளையின் நாதசுவர நிகழ்ச்சி நடந்தது.  
புகழ்பெற்ற தவில் கலைஞர்களான நாச்சியார்கோயில் என். பி. இராகவப்பிள்ளை, கும்பகோணம் தங்கவேல் பிள்ளை, வலங்கைமான் சண்முகசுந்தரம் பிள்ளை, நீடாமங்கலம் என். டி. எம். சண்முக வடிவேல், யாழ்ப்பாணம் தட்சிணாமூர்த்தி பிள்ளை, அரித்துவாரமங்கலம் ஏ. கே. பழனிவேல், திருவாளப்புத்தூர் டி. ஏ. கலியமூர்த்தி, தஞ்சாவூர் கோவிந்தராஜன் ஆகியோர் இவருக்கு தவில் வாசித்துள்ளனர்.
# மன்னார்குடி பரமசிவம் பிள்ளை

## பெற்ற பட்டங்களும், விருதுகளும்

- *நாகஸ்வர வித்வன்மணி*
- *நாகஸ்வர கேஸரி*
# மன்னார்குடி பரமசிவம் பிள்ளை

## மறைவு

பரமசிவம் பிள்ளை, 23 ஆகஸ்ட் 1976 அன்று தனது 47ஆவது வயதில் மாரடைப்பின் காரணமாக காலமானார்.  
- பக்கம் எண்கள்: 271 - 276, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)